JohanHeinsen/ENO huggingface dataset:
Kiøbenhavns Postrytter, 1789-08-21
Den her residerende Svenske Minister, Hr. von Heiden stamm, har gjort sig al Umage for at formaae den nye Sultan til at ratificere den Alliance- og Subsidie-Tractat, som kort før Abdul Hamids Død var sluttet imellem Porten og Sverrig. Under adskillige Forevendinger søgte Porten at trække denne Sag i Langdrag, og det, som man mener, paa Grund af denne Forestilling fra det Stockholmske Hofs Uvenner, at Sverrig nemlig ikke var mægtigt nok til at giøre en Diversion, der kunde blive Porten til virkelig Nytte. Men nu har Hr. von Heidenstamme faaet et meget gunstigt Svar, hvorefter han som snarest venter bemeldte Tractat ratificeret. Der siges, Gesandten, har truet Porten med, at hans Konge vilde giøre Ende paa sin offensive Krig til Lands og Vands, og slutte en particulair Fred med Rusland, dersom man udsatte Ratificationen længer. Og denne Trusel skal have gjort en god Virkning.
Kiøbenhavns Postrytter, 1789-08-21
Den franske og spanske Gesandt have paa nye anholdet om Hr. von Bulgakofs Friegivelse, men Porten vedbliver at vægre sig derfor, den vil ikke heller indlade sig i nogen Fredsunderhandling eller separat Fred med Østerrigerne, med mindre disse 2de Præliminairer forud antages, nemlig: 1) at alting sættes i samme Stand som det var førden 9de Februarii 1788, og 2) at Østerrige for stedse giver Slip paa al Forbindelse med det tyrkiske Riges naturlige Fiende. Og disse næsten utroelige dictatoriske Puncter skal Porten virkeligen have foreslaaet, efterat den havde mistet Choczim, Ocakow, Jassi &c.
Kiøbenhavns Postrytter, 1789-08-21
Livorno, den 30 Julii. J Gaar ankom den spanske Flaade under Hr. Taxadas Commando, 11 Skibe stærk, hertil fra Neapolis, og er dette Beviis nok imod Rygtet, at den var bestemt imod Tyrkerne.
Kiøbenhavns Postrytter, 1789-08-21
Siden en fransk Corvettes Ankomst gaaer her det Rygte, at Deyen i Algier har erklæret det franske Hof Krig. J Rom er der virkelig begyndt med at grave efter den Skat, som en vis Exjesuit paa fordeelagtige Vilkaar har anviist Hs. Henighed. De Romerske Politici indbilde sig allerede at vide, hvad Paven vil giøre med disse Millioner, naar man først har vel fundet dem. Med de 4 Millioner lade de ham nemlig indløse hans mange Papirpenge; een Million bliver anvendt til Kirkers Opbyggelse; og 3 Millioner lade de ham sende Selim III, for dermed des kraftigere at fortsætte Krigen imod Keyserhossene.
Kiøbenhavns Postrytter, 1789-08-21
Bern, den 2 August. De franske Uroeligheder begynde at nærme sig vore Grændser, og sætte vort Neuenburgske Naboeskab i ikke liden Bekymring. J Locle og Chaudefond er alting i Gevær, for at sætte sig i Sikkerhed for Røverier og andre Voldsomheder. Hr. og Frue Polignac ankom her i Gaar Aftes. Adskillige Grever og Marquier have begivet sig til Yverdon, og man venter endnu mange fornemme Flygtende fra Frankerige.
Kiøbenhavns Postrytter, 1789-08-21
Polsk Grændse, den 5 August. Over Oczakow har man Efterretning, at Tyrkerne med 6 Krigskibe havde gjort Landgang ved Sutack i Crimm, og afbrændt nogle Byer, men vare, efterat have deels fanget deels nedsablet henved 600 Russer, seglet derfra igien.
Kiøbenhavns Postrytter, 1789-08-21
De Præsenter, som Republikens Gesandt, Greve Potock, har taget med sig til Porten, have kostet 9500 Ducater, og bestaae i kostbare Uhre, Daaser, Ridetøy, Pistoler, Sabeler, Bægere og Servicer, Greven havde ogsaa allerede faaet Portens Firman tilligemed Fortegnelsen over det, Porten dagligen vil forsyne ham med, saasom: Faar, Kalve, Fiædervildt, Riis, Caffe, Sukker o. s. v.
Kiøbenhavns Postrytter, 1789-08-21
Stockholm, den 7 August. Vor til Carlscrona den 1ste hujus tilbagekomne Flaade sætter blot det syge Mandskab i Land, og tager i deres Sted friske Folk ombord igien, saaog flere Kanoner. Tiden, naar denne Flaade atter skal udløbe, er ey endnu bestemt, ey heller hører man noget til Forhøret over den arresteerte Contre-Admiral Liliehorn.
Kiøbenhavns Postrytter, 1789-08-21
Warschau, den 8 August. Fyrste Potemkin er ved sin Ankomst fra Cherson til Octakow blevet høytideligen imodtaget, og har taget Flaaden i Liman i Øyesyn. Den 1ste hujus vilde han igien gaae tilbage til Jassy. - Fem Miile fra Bender staae 64000 Russer, som med Længsel vente paa Ordre til at begynde Beleyringen.
Kiøbenhavns Postrytter, 1789-08-21
Maynz, den 9 August. J Gaar Aftes ankom Greven af Artois med fire andre Herrer, og reyste i Dag Morges videre til Mannheim, J Aften er Prindsen af Conde med en Suite af 44 Personer ogsaa her ankommen.
Kiøbenhavns Postrytter, 1789-08-21
Paris, den 7 og 10 August. Reglementet for den Parisiske Borgermilice er nu færdigt. Den skal bestaae af 31508 Mand, af hvilke 6000 skulle have Sold, Resten ikke. Denne Milice skal udgiøre 10 Batallioner, og hver Bataillon bestaae af 5 Compagnier, af hvilke de 4 ingen Sold faae. Den besoldede Milice skal giøre den bestandige Tieneste i Staden; de øvrige, lutter Borgere fra 20 til 50 Aar, skulde blot forsamles paa visse Dage, og kun i overordentlige Tilfælde giøre Tieneste. Hver af de Besoldede faaer 20 Sous dagligen; og vil denne Udgivt beløbe sig til 3 Millioner 192738 Livres om Aaret. Man har gjort et Forslag til at spare Staden Paris i sine Udgivter en Million aarlig. J denne Anledning skulde Gouverneurens Post gaae ind, hvorved vandtes 60000 Livres.
Kiøbenhavns Postrytter, 1789-08-21
Gouvernementet i Bastillen medtog 104000 Livres &c.
Kiøbenhavns Postrytter, 1789-08-21
Den Parisiske Milices Uniform er en blaa Kiole med rød Krave, hvid Vest og Beenklæder. Foruden denne Milice skal der oprettes et Corps Cavallerie af 600 Mand og et Artillerie-Corps af 200 Mand.
Kiøbenhavns Postrytter, 1789-08-21
Efter Nationalforsamlingens mærkværdige Session den 4de hujus berettede Hertugen af Liancourt Kongen alt hvad der var forefaldet. Kongen svarede: "Jeg samtykker alt det, Nationalforsamlingen har gjort. Jeg forlader mig paa dens Klogskab, paa dens Jndsigter, men især paa dens retskafne Tænkemaade.
Kiøbenhavns Postrytter, 1789-08-21
Den 7de mødte de af Kongen udnævnte nye Ministre i Nationalforsamlingen. Seglbevareren holdt en fortræffelig Tale, hvori han viiste, hvilken Fare Frankerige med sin erhvervede Friehed stod, ved de tøyleløse Udsvævelser, ved Lovenes Tilsidesættelse, ved Rettens ordentlige Pleies Afskaffelse, ved Folkets ophidsede Jndbildningskraft, ved Eiendommenes Berøvelse, ved uretfærdig Blodsudgydelse, ved oprørske og vilkaarlige Executioner, o. s. v. - Derefter viiste Hr. Necker Finanternes, eller, som det nu kaldes, det Kongelige Skatkammers Tilstand. Han erklærede, at Kongen, af blot Medlidenhed med Nationen, havde solgt de Kornvarer for 60, som havde kostet ham 100 Livres; at Saltpriserne vare forringede til Halvdelen imod forhen, – at de nærværende sørgelige Omstændigheder fordrede en hastig Hielp, at Kongen ikke kan giøre alting, men maa forlade sig paa Nationens Repræsentante, der, saasnart mueligt, maatte tilveyebringe Roe og Orden, og giøre Anstalt til et Laan af 30 Millioner, for dermed at betale den meest trykkende Gield. Hr. Necker forestillede tillige, hvorledes disse 30 Millioner, som et patriotiske Laan, under Nationens Garantie, skulde optages med som Procent, og at de Capitalister, som contribuerede dertil, skulde navngives i Nationalforsamlingens Acter, for fra denne gode Side at blive Nationen bekiendte.
Kiøbenhavns Postrytter, 1789-08-21
J Gaar blev dette Laan virkelig besluttet med 4 1/2 Procent Rente, og man fastsatte to Aar til Afbetalingen.
Kiøbenhavns Postrytter, 1789-08-21
Den bekiendte Greve Mirabeau brugte ved denne Leylighed adskillige meget dristige Udtryk, og paastod, at Kongen, som han kaldte Nationens Delegerte, ogsaa burde opoffre noget og have mindre at leve af. Dette Grevens Forhold fandt saameget mindre Nationalforsamlingens Bifald, som den alvorligen bebreydede ham, at han var Skyld i de i Egnen heromkring herskende Uroeligheder, og lod ham tydelig forstaae, at man ikke var gandske uvidende om, hvorledes han havde tragtet efter at blive Præsident, eller dog i det mindste Medlem af Raadet, i Paris.
Kiøbenhavns Postrytter, 1789-08-21
Den arresteerte Hertug de la Vauguyon, som i fem Dage (nemlig fra den 11te til den 15de Julii) var Minister, bliver behandlet paa samme Maade som Baron Bezenwall. Man formerer ham hans Prores, og det vil da viise sig, om han bliver skyldig eller ikke. Jntendanten i Rouen, Hr. Mausion, var flygtet derfra, for at undgaae Folkets kiendelige Had, men blev grebet i Magny, arresteret, og tilligemed sin Secretair ført tilbage til Rouen.
Kiøbenhavns Postrytter, 1789-08-21
Fra Lyon indløbe meget sørgelige Tidender. Jmellem bemeldte Stad og Macon ere der 15 adelige Slotte afbrændte. – Fra Nantes meldes, at da Folket havde mærket, hvorledes nogle Adelsmænd holdte hemmelige Sammenkomster om Natten paa et Slot der i Naboelauget, bringede man Slottet til rette Tid, søgte overalt, fandt rigtig nok de forsamlede Adelsmænd, og førte dem og deres Papirer til Nantes, hvor de nu bevogtes af en stærk Borger vagt. J Avignon har Folket ogsaa anlagt den franske Cocande. – J Niort i Poiton var det faldet en Adelsmand, ind at binde denne Cocarde paa Rumpen af en Hund, og lod denne saaledes løbe igiennem Gaderne, men man opdagede snart denne Vittige, bandt ham bagvendt paa et Æsel, trak ham igiennem alle Stadens Gader, og tvang ham hvert Øyeblik til at kysse Hundens Bag.
Kiøbenhavns Postrytter, 1789-08-21
Wien, den 8 August. Nu tales igien stærkt om Belgrads Beleyring. Bekostningerne derved skulle beløbe sig til halvfierde Million Gylden, hvortil Keiseren skal have givet sit Samtykke med disse Ord: "Det koste hvad det vil, naar kun Menneskeblod derved kan skaanes. Man siger endog, at Landon ved denne Maaneds Udgang skal med 35 Fatailloner formeligen aabne Beleyringen; og der er virkelig siden den 1ste hujus transporteret et betydeligt Antal 24pundige Kanoner til Donaus Strandbredde, for at indskibes til Semlin. – Vel have Tyrkerne i Belgrad gjort alle muelige Forsvarsanstalter, men da det er slet bestilt med deres Magaziner, saa gaae de fra Nizza ankomne Forstærkningstropper i Hobetal tilbage igien, formedelst dyr Tid og Mangel paa de nødvendigste Artikler.
Kiøbenhavns Postrytter, 1789-08-21
Nederelven, den 17 August. Efter private Breve skal der til Stockholm være ankommet en Coureer fra Finland med saa uheldige Tidender, at man har fundet det raadeligst at arrestere ham strax efter Ankomsten, at hans medbragte Efterretninger ikke skulde af ham udspredes. Tiden vil lære, hvorvidt dette, der skal angaae de Svenske Landtroppers totale Nederlag, er grundet eller ikke.
Kiøbenhavns Postrytter, 1789-08-21
Kiøbenhavn, den 21 August. Den 5te Junii er den ved Liv-Garden til Fods staaende Premier-Lieutenant Detlev Friderich Greve af Ranzau, beskikket til Stabs-Capitain ved demeldte Garde. Den 31te Julii er Sognepræst Hr. Anders Jungersen confirmeret at være Sognepræst for Brøndum, Siem og Thorup Meenigheder i Viborg Stift. Sognepræst Hr. Jacob Danæus beskikket at være Sognepræst for Aale og Tøring, Meenigheder i Aarhuus Stift. Sognepræst Hr. Michael Feldt ligesaa for Lautrup, Sæbye og Wille Meenigheder i Viborg Stift. Den 7de August er Skibspræst Hr. Samuel Tileman confirmeret at være Sognepræst for Gierding og Beenstrup Meenigheder i samme Stift. Rente skriveren i det jydske og fyenske Told Contoir, Niels Staal, allernaadigst beskikket til at være Tolder i Fridericia. Den 12te August er Contre-Admiral Adam Ferdinand Greve af Moltke i Naade entlediget sin hidtil havte Charge som Deputered i Admiralitets- og Commissariats=Collegio.
Kiøbenhavns Postrytter, 1789-08-21
Samme Dato er Commandeur Frederich Grodtschilling allernaadigst udnævnt til militair Med=Deputered, og Kammerjunker Baron Frederich Knuth til civil Med Deputered i bemeldte Collegio. Den 14de August er Justitsraad Friderich Bagger beskikket til at være Etatsraad. Under 19de August er Hs. Excellence, Hr. General Lieutenant Hans Adolph von Ahlefeldt, efter derom gjorte Ansøgning, udi Naade entlediget fra de ham anbetroede Charger, som første Deputered i det Kongelige Generalitets og Commissariats Collegio, samt Chef for det Fyenske Dragon-Regiment, dog saaledes, at han fremdeles bliver staaende i Generals Detaillen, og er hans hidtil havte Regiment confereret til den som Oberst=Lieutenant ved samme staaende Oberste Conrad Lente von Adeler, som virkelig Oberste og Chef.
Kiøbenhavns Postrytter, 1789-08-21
J Onsdags bleve i Frue Kirke af Hs. Høyærværdighed Hr. Biskop Balle til det hellige Præste Embede ordinerede følgende Candidater: Hr. Andreas Birch, kaldet til Præst, ved det Kongelige Waysenhuus i Kiøbenhavn; Hr. Jacob Nicolay Prahl, kaldet til Sognepræst for Skamstrup og Frydendahl Meenigheder i Sielland; Hr. Johan Georg Korn, kaldet til Sognepræst for Wallensved Meenighed i Sielland; Hr. Christian Johannes Fog, kaldet til Sognepræst for Winding og Wind Meenigheder i Riber Stift; Hr. Gisle Johnson, kaldet til at være residerende Capellan for Soggendals og Hitterøes Præstegield i Christiansands Stift. Biskopens Text: 1 Thess. 2, 13 16. Af Ordinatis prædikede Hr. Birch over Eph. 4, 15.
Kiøbenhavns Postrytter, 1789-08-21
I Tallotteriets 408de Trækning i Wandsbeck den 14de August udkom følgende Numere: J den 586de Trækning her i Staden udkom i Onsdags Udi afvigte Uge, fra den 8de August til den 15de dito, ere i denne Kongel. Residencestad copulerede 13 Par. Fødte Drenge 36. Piger 23. Tilsammen fødte 59. Døde Mænd 23. Qvinder 11. Drenge 15. Piger 10, af følgende Sygdomme: Alderdom 1. Brystsyge 4. Dødfød 1. Flod 1. Forraadnelses=Feber 2. Hidsig Feber 1. Jnflammation 1. Kopper 3. Krampe 1. Kræft 1. Skarlagens Feber 1. Slag 14. Sting 1. Trødske 1. Tænder 1. Tærende Syge 5. Uangivne Svagheder 17. Ulykkelig Hændelse 1. Vattersoet 2. Tilsammen døde 59. Altsaa ingen flere fødte end døde.
Kiøbenhavns Postrytter, 1789-08-21
AVERTISSEMENTS. Dersom nogen skulde have noget at fordre efter Frue OberstLieutenantinde Tønsberg, født Hagedorn, som den 28de Junii sidstleden ved Døden er afgangen i Sorøe her i Sielland, saa ville de, forinden den i Loven fastsatte Tid, behage desangaaende at melde dem hos Præsten Hr. Rachlau i Snoldeløw, pr. Roeskilde, da ingen Fordringer efter forommeldte Tid af Arvingerne modtages eller tilsvares. Ligeledes anmodes de, som noget til Stervboet ere skyldige, at de, uden Omstændigheder at fornødig giøre, vilde sammestæds indfinde sig med behørig Betaling.
Kiøbenhavns Postrytter, 1789-08-21
Mandagen den 14de September førstkommende bliver paa det Kongelige privilegerede Assistence=Huus foretagen og holden offentlig Auction over endeel forfaldne og uindløste Pandter, som fra den 11te Januarii til den 12te Julii 1788 ere satte, bestaaende af Guld og Sølv, silke, linnede og uldene Gang=Klæder og Tøi, samt Tin, Kobber og Messing med videre, tillige bekiendtgiøres, at Kiøberne af de contrebande og til Udførsel af Landet bortsolgte Pandter have gandske at rette sig efter Placaten af 30te December 1780, og at slige Pandter maa være udførte inden 3 Maaneder fra den Tid de til Coldboden ere afgivne.
Kiøbenhavns Postrytter, 1789-08-24
havn, No. Aar. un. Bruun, Post-Tidende Lan brand alle Mandagen, den 24 August. Heraf udgives ugentlig 2de Stykker, ved Par. Førser.
Kiøbenhavns Postrytter, 1789-08-24
Reval, den 1 August. Viceadmiral Kruuse er med 5 Linieskibe og ligesaamange Fregatter samt nogle Schebecker og Galleyer gaaet til Søes fra Cronstadt til en hemmelig Expedition. Saalænge hans Commando varer, nyder Admiralen 300 Rubler i overordentlige maanedlige Taffelpenge, og til sin Equipering har han faaet 3000 Rubler. Galenslaaden under Prindsen af Nassau-Siegens Command ligger nu paa Frederichshamns Rhede Avantgarden skal commanderes af Major Winter, og Centrum af Marchese de Litta.
Kiøbenhavns Postrytter, 1789-08-24
Den 14de August. De fra Provindserne indløbende Efterretninger blive stedse værre og værre. Fra Orleans til Bordeaux er alting i Oprør, og alle bevæbnede. J Normandiet bryde Røverne ind i Slotte og Klostere, hvor de røve, plyndre og opbrænde Archiverne. Jsær er man i Versailles meest opmærksom paa Uroelighederne i Øore Vivarais og i de Cevenniske Biergegne, hvor over 30000 Mennesker have grebet til Vaaben. Biskoppen af Toulon er fundet ihielskudt udenfor Indgangen til sit Slot i Mazarque, og Morderens Flint liggende hos ham.
Kiøbenhavns Postrytter, 1789-08-24
Her i Hovedstaden vrimler det af Forrædere, og Mordbrændere, hvorfor man har ladet Kielderhullerne tilmuure, for at være dessikkrere for Jlds Paasættelse. Man har arresteret adskillige Karle, der havde forklædet sig som Politiesoldater, og søgt ved Penge at trække Pøbelen til sit Partie. – Blot her i Staden er der siden den 13de Julii solgt for 632000 Livres Baand til Cocarder. – Det hedder, at Nationalforsamlingen vil indbyde Hertugerne af Bourbon, Angouleme, Berry og Enghien til at komme tilbage til Frankerige. Kongen skal anmodes om at bivaane det store Te Deum, som med første skal afsynges i Anledning af de vigtige Beslutninger den 4de sidstleden. Den Skuepenge, som skal slaaes til et Minde om Nationalforsamlingens Enighed ved samme Leylighed, faaer denne Paaskrivt: "Til Erindring om alle Privilegiers Afskaffelse, og alle Provindsers og Borgeres fuldkomneste Forening den 4de August 1789."
Kiøbenhavns Postrytter, 1789-08-24
Stockholm, den 12 August. Efter de nyeste Beretninger var Kongens Hovedqvarteer i Kymenegaard, et gammelt Svenske Krongods i Russiske Finnland. Det ligger paa en Øe imellem to Arme af Kymenefloden, og har de erobrede Passe Suttula og Hög fors paa Siderne. J denne Position venter Kongen Forstærkning.
Kiøbenhavns Postrytter, 1789-08-24
Den i Carlscrona nedsatte Krigsret over Admiral Lillie horn har Greve Wrangel til Præsident, og holdes ombord paa Fregatten Hector. Oberst Eneskiold har faaet den arresterte Lilliehorns Commando.
Kiøbenhavns Postrytter, 1789-08-24
Warschau, den 12 August. En fra Focksan her ankommen Staffette har medbragt Efterretning om en vigtig Seyer, som Prindsen af Coburg i Forening med Russerne har erholdet over 40000 Tyrker, og tillige erobret 10 Kanoner og 13 Faner. - Ved Bender staae Russerne og Tyrkerne ikkun 15 Werster fra hverandre.
Kiøbenhavns Postrytter, 1789-08-24
Fra Østerrige, den 12 August. Seyeren ved Focksan har været afgiørende, og Maro jen selv med sine Basser og Bojarer samt 6000 Mand ere fangne, foruden den hele tyrkiske Leyr og Krigscassen, som ere gjorte til Bytte. Fienden var henved 40000 Mand, Prindsen af Coburg derimod kun 15000 og Russerne 6000 Mand stærk. Man haaber, at denne Seyer vil forsikkre os Besiddelsen af hele Moldau og maaskee Wallachiet med. Vort Forliis af Døde angives til 200 Mand og 20 Officerer, blant hvilke Oberst Greve Auersperg og Major Oxelly meget beklages.
Kiøbenhavns Postrytter, 1789-08-24
Kiøbenhavn, den 24 August. J Betragtning af de betydelige Indretninger Justitsraad Bagger paa Juulschou i Fyen har gjort til Gavn for det Almindelige, har det allernaadigst behaget Hans Kongelige Majestæt under 4de August at udnævne ham til Etatsraad og forunde ham Bestallingen uden Betaling.
Kiøbenhavns Postrytter, 1789-08-24
Den 1ste Julii er Marcus Jacob Goldbech beskikket til Fuldmægtig i det Slesvig=Holsteenske Secretariat ved General-Post-Amtet. Den 7de August er Cancellieraad og Sorenskriver Andreas Bull allernaadigst beskikket til Politiemester i Christiania. Den 14de August er Candidatus Claudius Berg beskikket til at være residerende Capellan ved Dom-Kirken i Wiborg.
Kiøbenhavns Postrytter, 1789-08-24
Under Dato Frederichsberg Slot, den 24de Julii, ere udgangne folgende Forordninger, om Procuratorers Befordring og Stevningers Forkyndelse i beneficerede Sager i Danmark. – Forordning om hvad der, naar PræsteKald paa Jsland blive ledige, skal iagttages, til Kirkernes og Præste-Gaardenes, med de dertil hørende beneficerede Godsers, samt Inventariers Vedligeholdelse. – Forordning, som bestemmer de Forholds-Regler, der bør lagttages i Hensigt til fremmede Jøder.
Kiøbenhavns Postrytter, 1789-08-24
Under Dato Frederichsberg Slot den 19de August er udgaaet en Placat hvorved landværts Udførsel af Heste fra Danmark til fremmede Steder tillades. – J det tydske Sprog en ligelydende Placat for Hertugdømmene Slesvig og Holsteen, samt Herskabet Pinneberg, Grevskabet Ligeledes en Placat af Ranzau og Staden Altona. samme Dato, hvorved det under 26de September 1788 udgangne Forbud imod Høes Udførsel af Hertugdømmene Slesvig og Holsteen, samt Herskabet Pinneberg og Grevskabet Ranzau, igien ophæves.
Kiøbenhavns Postrytter, 1789-08-24
J Tallotteriets 456de Trækning i Altona, den 20de August, udkom følgende Numere: Meteorologiske Observationer.
Kiøbenhavns Postrytter, 1789-08-24
Vinden. Therm.
Kiøbenhavns Postrytter, 1789-08-24
Barom. Uvis. 18 3/4 Varm. 17 August. N. O. N. O. N. N. V. 28. O. I. 19 Udi afvigte Uge fra den 15de August til den 22de dito, ere i denne Kongel. Residencestad copulerede 15 Par. Fødte Drenge 27. Piger 27. Tilsammen fødte 54. Døde Mænd 18. Qvinder 11. Drenge 7. Piger 11, af følgende Sygdomme: Alderdom 2. Blodstyrtning 2. Brystsyge 3. Druknet 1. Falden til døde 1. Forkiølelse 1. Gicht 1. Halssyge 1. Hidsig Feber 2. Kopper 5. Krampe 3. Slag 6. Svindsoet 1. Tærende Syge 4 Uangivne Svagheder 12. Vattersoet 2. Tilsammen døde 47. Altsaa 7 flere fødte end døde.
Kiøbenhavns Postrytter, 1789-08-24
AVERTISSEMENTS. Dersom nogen skulde have noget at fordre efter Frue OberstLieutenantinde Tønsberg, født Hagedorn, som den 28de Junii sidstleden ved Døden er afgangen i Sorøe her i Sielland, saa ville de, forinden den i Loven fastsatte Tid, behage desangaaende at melde dem hos Præsten Hr. Rachlau i Snoldeløw, pr. Roeskilde, da ingen Fordringer efter forommeldte Tid af Arvingerne modtages eller tilsvares. Ligeledes anmodes de, som noget til Stervboet ere skyldige, at de, uden Omstændigheder at fornødig giøre, vilde sammestæds indfinde sig med behørig Betaling.
Kiøbenhavns Postrytter, 1789-08-24
Mandagen den 14de September førstkommende, bliver paa det Kongelige privilegerede Assistence=Huus foretagen og holden offentlig Auction over endeel forfaldne og uindløste Pandter, som fra den 11te Januarii til den 12te Julii 1788 ere satte, bestaaende af Guld og Sølv, silke, linnede og uldene Gang=Klæder og Tøi, samt Tin, Kobber og Messing med videre, tillige bekiendtgiøres, at Kiøberne af de contrebande og til Udførsel af Landet bortsolgte Pandter have gandske at rette sig efter Placaten af 30te December 1780, og at slige Pandter maa være udførte inden 3 Maaneder fra den Tid de til Toldboden ere afgivne.
Kiøbenhavns Postrytter, 1789-08-28
Kiøbenhavns No. Aar. er muuslutmin mulig. Post-Tidender, pas til ceur, Fredagen, den 28 August. Heraf udgives ugentlig 2de Stykker, ved Van Løvsiner.
Kiøbenhavns Postrytter, 1789-08-28
Constantinopel, den 22 Junii. Man har i nogle Dage havt usædvanlig travelt i Divanet, og Sessionerne have varet længer end ellers. Den Engelske, Preussiske og Svenske Gesandt samt den Pohlske Charge d'Affaires have ofte været i Conference sammen.
Kiøbenhavns Postrytter, 1789-08-28
Den nye Sultan er en stor Ven af Republiken Pohlen, og lader for Gesandt Potock det Palais i Pera istandsætte, som den Keyserlige Jnternuntius forhen beboede, og der blive desuden 4 store Huuse indrettede til hans Afbetiening. Jmidlertid paastaaer man, at Portens Skatkammer er temmelig indsvundet. Som Beviis herpaa anfører man, at den Svenske Gesandt, som den 7de hujus i sin Konges Navn forlangede af Reis-Effendi en Sum Penge til Krigens Fortsættelse, fik dette Svar: "At Divanet ey engang kunde assistere med en liden Sum, siden det selv var meget forlegen i nærværende trykkende Omstændigheder." I Asien hværves alt, hvad der kan bære Vaaben, til Krigstienesten. En saadan Recrut-Transport har i Bujukdere, hvor de eropæiske Ministre have deres Landsæder, begaaet mange Udsvævelser og Voldsomhedte, og dødeligen saaret den første Sicilianske Tolk Sicaber.
Kiøbenhavns Postrytter, 1789-08-28
Lissabon, den 24 Julii. Kornhøsten har her i dette Aar været meget velsignet, og dog er denne Artikel i høy Priis, hvilket man giver den stærke Udførsel til Spanien og Frankerige Skyld for. Aff denne Aarsag har derfor Regieringen forbudet Udførselen af alle Slags Levnetsmidler, saa vi altsaa nu kunne vente at nyde godt af vort eget Lands Overflødighed.